smcproject/ml-wiki-sentences huggingface dataset:
(ജനനം : 17 ഫെബ്രുവരി 1957) 2023 ജൂലൈ രണ്ട് മുതൽ അജിത് പവാർ നയിക്കുന്ന എൻ.സി.പിയിൽ അംഗമായി തുടരുന്നു.
നാല് തവണ വീതം രാജ്യസഭയിലും ലോക്സഭയിലും അംഗമായിരുന്ന പ്രഫുൽ പട്ടേൽ രണ്ട് തവണ കേന്ദ്ര കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്.
2011 മുതൽ 2014 വരെ ഇന്ത്യയിലെ , സ്വതന്ത്ര ചുമതലയുള്ള വ്യോമയാന സഹമന്ത്രിയായിരുന്നു.
1991-ൽ ലോകസഭയിലേക്ക് ആദ്യമായി തിരഞ്ഞെടുക്കപ്പെട്ടശേഷം തുടർച്ചയായി മൂന്ന് തവണ ആ പദവിയിലെത്തി.
മഹാരാഷ്ട്രയിലെ ബോംബെയിലെ നദിയാഡാണ് സ്വദേശം.
മുൻ നിയമസഭാംഗമായിരുന്ന മനോഹർഭായ് പട്ടേലിൻ്റെയും ശാന്താ ബെന്നിൻ്റെയും മകനായി 1957 ഫെബ്രുവരി പതിനേഴിന് പശ്ചിമ ബംഗാളിലെ കൊൽക്കത്തയിൽ ജനനം.
മുംബൈയിലെ ക്യാംമ്പെയിൻ സ്കൂൾ, സിഡ്ഹാം കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
പിതാവിൻ്റെ വഴി പിന്തുടർന്ന് സീജെ ഗ്രൂപ്പ് എന്ന കമ്പനിയിൽ
പുകയില കച്ചവടക്കാരനായി ഔദ്യോഗിക ജീവിതം ആരംഭിച്ച പ്രഫുൽ പിന്നീട് മരുന്നുകമ്പനി, ധനകാര്യം, റിയൽ എസ്റേറ്റ് എന്നീ ബിസിനസുകളിലൂടെ ശ്രദ്ധേയനായി.
1985-ൽ ഗോണ്ഡിയ മുനിസിപ്പൽ കൗൺസിൽ പ്രസിഡൻ്റായി രാഷ്ട്രീയത്തിൽ സജീവമായി.
1991-ലെ ലോക്സഭ തിരഞ്ഞെടുപ്പിൽ ഇന്ത്യൻ നാഷണൽ കോൺഗ്രസ് ടിക്കറ്റിൽ ബന്ദാര ഗോണ്ഡിയ മണ്ഡലത്തിൽ നിന്ന് ആദ്യമായി ലോക്സഭാംഗമായതോടെയാണ് പ്രഫുൽ പട്ടേലിനെ രാഷ്ട്രീയ ജീവിതമാരംഭിക്കുന്നത്.
1999-ൽ ശരത് പവാർ എൻ.സി.പി രൂപീകരിച്ചപ്പോൾ കോൺഗ്രസ് വിട്ട് എൻ.സി.പി യിൽ ചേർന്നു.
1996, 1998, 2009 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ ബന്ദാര ഗോണ്ഡിയ മണ്ഡലത്തിൽ നിന്ന് വിജയിച്ച പ്രഫുൽ 2004, 2014 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ പരാജയപ്പെട്ടു.
2000-2006, 2006-2009, 2016-2022 എന്നീ കാലയളവുകളിൽ രാജ്യസഭാംഗമായും തിരഞ്ഞെടുക്കപ്പെട്ടു.
2004 മുതൽ 2011 വരെ കേന്ദ്ര വ്യേമയാന വകുപ്പിൻ്റെ സ്വതന്ത്ര്യ ചുമതലയുള്ള സംസ്ഥാന മന്ത്രിയായും 2011 മുതൽ 2014 വരെ വൻകിട വ്യവസായ, പൊതുമേഖല വകുപ്പിൻ്റെ ചുമതലയുള്ള കേന്ദ്ര മന്ത്രിയായും പ്രവർത്തിച്ചു.
2009 മുതൽ 2018 വരെ ഓൾ ഇന്ത്യ ഫുട്ബോൾ ഫെഡറേഷൻ്റെ പ്രസിഡൻറായും 2016-ൽ ഏഷ്യൻ ഫുട്ബോൾ കോൺഫെഡറേഷൻ സീനിയർ വൈസ് പ്രസിഡൻ്റായും പ്രവർത്തിച്ചിട്ടുണ്ട്.
2023 ജൂലൈ രണ്ടിന് ശരദ് പവാറിൻ്റെ പാർട്ടിയായിരുന്ന എൻ.സി.പി പിളർത്തി അജിത് പവാറിനൊപ്പം ചേർന്നു.
നിലവിൽ എൻ.സി.പി അജിത് പവാർ വിഭാഗത്തിലെ പ്രധാന നേതാക്കളിലൊരാളാണ്.
പ്രധാന പദവികളിൽ 2022-തുടരുന്നു : രാജ്യസഭാംഗം (4) 2016-2022 : രാജ്യസഭാംഗം (3) 2011-2014 : കേന്ദ്ര, കാബിനറ്റ് വകുപ്പ് മന്ത്രി 2009 : ലോക്സഭാംഗം, ബന്ദാരു ഗോണ്ഡിയ (4) 2006-2009 : രാജ്യസഭാംഗം (2) 2004-2011 : കേന്ദ്ര കാബിനറ്റ് വകുപ്പ് മന്ത്രി 2000-2006 : രാജ്യസഭാംഗം (1) 1998 : ലോക്സഭാംഗം, ബന്ദാരു ഗോണ്ഡിയ (3) 1996 : ലോക്സഭാംഗം, ബന്ദാരു ഗോണ്ഡിയ (2) 1991 : ലോക്സഭാംഗം, ബന്ദാരു ഗോണ്ഡിയ (1) 1985 : പ്രസിഡൻ്റ്, ഗോണ്ഡിയ മുനിസിപ്പൽ കൗൺസിൽ സ്വകാര്യ ജീവിതം ഭാര്യ : വർഷ പട്ടേൽ മക്കൾ : പ്രജയ് പൂർണ നിയതി അവ്നി അവലംബം ↑ official website ↑ The man behind ncp 2.0 ↑ NCP integral part of NDA says Praful Patel ↑ NCP renominate Praful Patel to Rajyasabha ↑ ind.gov.in
പ്രഫുല്ല ചന്ദ്ര റായ്‌ ഇംഗ്ലീഷ് വിലാസം https://ml.wikipedia.org/wiki/Prafulla_Chandra_Roy
പണ്ഡിതൻ, രസതന്ത്രശാസ്ത്രജ്ഞൻ, വ്യവസായ സംരംഭകൻ എന്നീ നിലകളിൽ അറിയപ്പെട്ട വ്യക്തിയാണ് പ്രഫുല്ല ചന്ദ്ര റായ്‌ ( ഓഗസ്റ്റ് 2 , 1861 - ജൂൺ 16 , 1944) .
1861 ഓഗസ്റ്റ് 2-ന് പഴയ ബംഗാളിലെ ഖുൽനാ ജില്ലയിൽ ജനിച്ചു.
ഭാരതത്തിലെ ആദ്യത്തെ മരുന്ന് നിർമ്മാണ കമ്പനിയായ ബംഗാൾ കെമിക്കൽസ് ആൻഡ് ഫാർമസ്യൂട്ടിക്കൽസ് സ്ഥാപിച്ചത് അദ്ദേഹമായിരുന്നു.
പ്രഫുല്ല ചന്ദ്രയുടെ പിതാവായിരുന്ന ഹരീഷ് ചന്ദ്ര ഒരു ഭൂവുടമയായിരുന്നു.
തനിക്ക് ഒൻപത് വയസ്സാകുന്നത് വരെ പ്രഫുല്ല ചന്ദ്ര പഠിച്ചത് അവിടെത്തന്നെയുള്ള ഗ്രാമീണ വിദ്യാലയത്തിലായിരുന്നു.
പിന്നീട് അദ്ദേഹത്തിന്റെ കുടുംബം കൊൽക്കത്തയിലേക്ക് കുടിയേറി.
അവിടെ അദ്ദേഹത്തിന്റെ വിദ്യാഭ്യാസം ഹേർ സ്കൂളിലായിരുന്നു.
ഈ സ്കൂളിൽ പഠിക്കുന്ന കാലത്ത് അദ്ദേഹത്തിന് ശക്തമായ ഒരു അതിസാരം പിടിപെടുകയും പിന്നീടുള്ള ജീവിതത്തെ അത് ബാധിക്കുകയും ചെയ്തു.
പിന്നീട് അദ്ദേഹം ആൽബർട്ട് സ്കൂളിലാണ് പഠിച്ചത്.
1879-ൽ അദ്ദേഹം കൽക്കട്ട സർവ്വകലാശാലയുടെ പ്രവേശനപ്പരീക്ഷവിജയിച്ച് മെട്രോപൊളിറ്റൻ ഇൻസ്റ്റിറ്റ്യൂട്ടിൽ(വിദ്യാസാഗർ കോളജ്) പ്രവേശനം നേടി.
ബഞ്ചമിൻ  ഫ്രാങ്ക്ലിന്റെ ജീവചരിത്രവും അദ്ദേഹത്തിന്റെ 'പട്ടം പറത്തൽ പരീക്ഷണ'ത്തെക്കുറിച്ചും വായിച്ചതിനുശേഷം പ്രഫുല്ല ചന്ദ്രയിൽ ശാസ്ത്രത്തിലുള്ള താത്പര്യം വളർന്നു.
ആ സമയത്ത് മെട്രോപൊളിറ്റൻ ഇൻസ്റ്റിറ്റ്യുട്ടിൽ ശാസ്ത്രക്ലാസ്സുകൾ ഇല്ലാതിരുന്നതിനാൽ ഭൗതികശാസ്ത്രത്തിന്റെയും രസതന്ത്രത്തിന്റെയും പാഠങ്ങൾ കൊൽക്കത്ത പ്രസിഡൻസി കോളജിൽ നിന്നുമായിരുന്നു പഠിച്ചത്.
അവിടുത്തെ പ്രഫസ്സർ അലക്‌സാണ്ടർ പെഡ്ലറുടെ രസതന്ത്ര ക്ലാസുകൾ അദ്ദേഹത്തെ ആകർഷിച്ചു.
പ്രകൃതിശാസ്ത്രത്തിലുള്ള അദ്ദേഹത്തിന്റെ താത്പര്യം ഉണർത്തിയതും പെഡ്ലർ ആയിരുന്നു.
1882-ൽ ശാസ്ത്രത്തിൽ B.A. ബിരുദം നേടുവാനായി പഠിച്ചുകൊണ്ടിരുന്ന അവസരത്തിൽ അദ്ദേഹം ഒരു അഖിലേന്ത്യാതലത്തിലുള്ള മത്സരപ്പരീക്ഷയിൽ പങ്കെടുത്ത് ആകെ രണ്ടുപേർക്ക് മാത്രം ലഭിയ്ക്കുന്ന ഗിൽക്രിസ്റ്റ് സ്കോളർഷിപ് കരസ്ഥമാക്കുകയും, ബിരുദപഠനം പാതിവഴിയിലുപേക്ഷിച്ച് എഡിൻബർഗ് സർവ്വകലാശാലയിലെ തന്റെ പുനഃപഠനത്തിനായി ബ്രിട്ടനിലേക്ക് പോവുകയും ചെയ്തു.
എഡിൻബർഗിലെ പഠനകാലത്ത് അവിടുത്തെ കെമിക്കൽ സൊസൈറ്റിയുടെ വൈസ് പ്രസിഡണ്ടായിരുന്നു റേ.
മികച്ച വിദ്യാർത്ഥിക്കുള്ള ഹോപ് പ്രൈസും കരസ്ഥമാക്കിയിരുന്നു.
1885 ൽ ബി.എസ്സ് സിയും 1887ൽ ഡി എസ്സ് സിയും റേ പൂർത്തിയാക്കി.
പഠനകാലത്ത് റേ അവതരിപ്പിച്ച രണ്ടു പ്രബന്ധങ്ങൾ - ഇന്ത്യ, സിപായി ലഹളയ്ക്ക് മുമ്പും പിമ്പും (India, Before and After the Mutiny), ഇന്ത്യയെക്കുറിച്ച് ( Essay on India) എന്നിവ - ഏറെ ശ്രദ്ധ നേടി.
ഇന്ത്യയിൽ തിരിച്ചെത്തിയ റേ പ്രസിഡൻസി കോളേജിൽ അധ്യാപകനായി ചേർന്നു.
1889 മുതൽ 1946ൽ പിരിയുന്നതു വരെ, 27 വർഷം അദ്ദേഹം അവിടെ തുടർന്നു.
പരീക്ഷണങ്ങളും അനുഭവകഥകളും കൊണ്ട് ആകർഷകമാക്കിയ റേ യുടെ ക്ലാസ് പ്രശസ്തമായിരുന്നു.
രസതന്ത്രം പഠിക്കാൻ സമർത്ഥരായ കുട്ടികൾ വിദൂരങ്ങളിൽ നിന്നുപോലും പ്രസിഡൻസി കോളേജിലേക്കു വന്നു.
രൂക്ഷഗന്ധങ്ങളും രാസബാഷ്പങ്ങളും നിറഞ്ഞ പഴയ ലാബോറട്ടറിയുടെ സ്ഥാനത്ത് എഡിൻബർഗ് മാതൃകയിൽ മികച്ച ലബോറട്ടറി നിലവിൽ വന്നു.
ആ ലാബോറട്ടറിയിൽ വച്ചാണ് 1895ൽ റേ തന്റെ പ്രശസ്തമായ കണ്ടുപിടിത്തം - മെർക്യുറസ് നൈട്രൈറ്റിന്റെ സൃഷ്ടി -  നടത്തിയതും.
തുടർന്ന് റേ യും അദ്ദേഹത്തിന്റെ ഗവേഷണ വിദ്യാർത്ഥികളും ചേർന്ന് നൈട്രൈറ്റുകളെയും ഹൈപ്പൊനൈട്രൈറ്റുകളെയും സംബന്ധിച്ച് ഒരു പഠനശാഖ തന്നെ വളർത്തിയെടുത്തു.
ദാരിദ്ര്യവും തൊഴിലില്ലായ്മയും നടമാടുന്ന ഇന്ത്യയിൽ ശാസ്ത്രവും വ്യവസായവും കൈകോർത്താൽ പുതിയ തൊഴിൽ സൃഷ്ടിക്കാൻ കഴിയുമെന്ന് മനസ്സിലാക്കിയ റേ സ്വന്തം വീട്ടിൽ വച്ച് മിനറൽ ആസിഡുകളും ഔഷധങ്ങളും  നിർമ്മിച്ചെടുത്തു.
ജീവിതം മുഴുവൻ  അവിവാഹിതനായ് കഴിഞ്ഞ റേയ്ക്ക് പണം സഹജീവികളുടെ സേവനത്തിനുള്ളതാണ്.
ഉൽ‌പന്നങ്ങൾക്ക്‌ ആവശ്യം വർദ്ധിച്ചതോടെ കൂടുതൽ വലിയ ഒരു വ്യവസായമായി, ബംഗാൾ കെമിക്കൽ ആന്റ് ഫാർമസ്യൂട്ടിക്കൽ വർക്സ് (BCPW) എന്ന പേരിൽ , 1902ൽ അതു രജിസ്റ്റർ ചെയ്യപ്പെട്ടു.
ഗവേഷണങ്ങളും വ്യവസായ സംരംഭവും എല്ലാം മുന്നേറുമ്പോൾത്തന്നെ, റേയുടെ ശ്രദ്ധ പ്രാചീന ഇന്ത്യയുടെ രസതന്ത്ര നേട്ടങ്ങളിലേക്ക് തിരിഞ്ഞിരുന്നു.
സംസ്കൃതത്തിലും പ്രാകൃത ഭാഷയിലും ലഭ്യമായ കൈയെഴുത്ത്  പ്രതികൾ, പ്രത്യേകിച്ച് ആയുർവേദ ഗ്രന്ഥങ്ങൾ, അദ്ദേഹം ശ്രദ്ധയോടെ പഠനവിധേയമാക്കി.
പല നിർമ്മാണ വിദ്യകളും സ്വയം ചെയ്തു നോക്കി.
ഒടുവിൽ എല്ലാം സംഗ്രഹിച്ച് 'ഹിന്ദു രസതന്ത്രത്തിന്റെ ചരിത്രം' ( History of Hindu Chemistry ) എന്ന പേരിൽ ആദ്യ ഭാഗം പ്രസിദ്ധീകരിച്ചു.
അറേബ്യയിലും യൂറോപ്പിലും നിലനിന്നിരുന്ന ആൽകെമിയാണ് പ്രാചീനകാല രസതന്ത്രം എന്നു വിശ്വസിച്ചിരുന്നവരെ ഞെട്ടിക്കുന്ന കണ്ടെത്തലുകൾ അതിലുണ്ടായിരുന്നു.
ഇന്ത്യൻ ജനതയുടെ ദേശാഭിമാനം വളർത്താൻ പോന്ന, സ്വാതന്ത്ര്യ പ്രസ്ഥാനത്തിന് ആവേശം പകരുന്ന, കൃതിയായ് അതു മാറി.
1916ൽ റേ പ്രസിഡൻസി കോളേജിൽ നിന്നു വിരമിച്ചു.
തുടർന്നു റേ കൊൽക്കത്ത സർവ്വകലാശാലയുടെ കീഴിലുള്ള ആദ്യത്തെ 'കോളേജ് ഓഫ് സയൻസി'ലെ 'പലിത് പ്രൊഫസർ ചെയറിൽ' നിയമിതനായ്.
അടുത്ത വർഷം സി.വി.രാമൻ ഫിസിക്സിന്റെ പലിത് പ്രൊഫസർ ആയി  സ്ഥാനമേറ്റു.
ബോസ് - റേ - രാമൻ (BRR)കൂട്ടുകെട്ടാണ് ഇന്ത്യയിൽ ശാസ്ത്രഗവേഷണത്തിന് അടിത്തറ പണിതത്.
1932ൽ റേയുടെ ആത്മകഥയുടെ ഒന്നാം ഭാഗം -'ഒരു ബംഗാളി രസതന്ത്രജ്ഞന്റെ ജീവിതവും അനുഭവങ്ങളും'(Life and Experience of a Bengal  Chemist) പുറത്തു വന്നു.
ഇന്ത്യൻ യുവത്വത്തിനാണ് അദ്ദേഹം അതു സമർപ്പിച്ചത്.
മൂന്നു വർഷത്തിനു ശേഷം അതിന്റെ രണ്ടാം ഭാഗവും പ്രസിദ്ധീകരിച്ചു.
റേ ഒരു വലിയ മനുഷ്യസ്നേഹി  ആയിരുന്നു.
ലളിതമായി ജീവിച്ച  അദ്ദേഹത്തെ ആചാര്യ എന്നാണ് എല്ലാവരും വിളിച്ചത്.
വരുമാനത്തിൽ വലിയ പങ്കും സാമൂഹ്യസേവനത്തിനും വിദ്യാഭ്യാസ പ്രവർത്തനങ്ങൾക്കും, പ്രത്യേകിച്ച് സ്ത്രീ വിദ്യാഭ്യാസത്തിന്, നീക്കി വച്ചു.
രസതന്ത്ര ഗവേഷണങ്ങൾക്കുള്ള നാഗാർജ്ജുന പ്രൈസും ജീവശാസ്ത്ര ഗവേഷണത്തിനുള്ള ആശുതോഷ് മുഖർജി പ്രൈസും സ്ഥാപിച്ചത് പി.സി.റേ ആണ്.
1923ലെ ബംഗാൾ പ്രളയകാലത്ത് ദുരിതാശ്വാസ കമ്മറ്റി രൂപീകരിക്കാൻ മുന്നിട്ടിറങ്ങുകയും 25 ലക്ഷം രൂപ ദുരിതാശ്വാസ പ്രവർത്തനങ്ങൾക്കായി നൽകുകയും ചെയ്തു.
1919ൽ ബ്രിട്ടീഷ് ഗവൺമെന്റ് റേയ്ക്ക് നൈറ്റ് (സർ) സ്ഥാനം നൽകി ആദരിച്ചു.
1924ൽ റേ ഇന്ത്യൻ കെമിക്കൽ സൊസൈറ്റിയുടെ സ്ഥാപക പ്രസിഡന്റായി തെരഞ്ഞെടുക്കപ്പെട്ടു.1934ൽ റേ ലണ്ടൻ കെമിക്കൽ സൊസൈറ്റിയുടെ ഓണററി ഫെല്ലോ ആയും തെരഞ്ഞെടുക്കപ്പെട്ടു.
1944 ജൂൺ 16 ന് ആചാര്യ റേ അന്തരിച്ചു.
കുറിപ്പുകൾ ↑ Prior to 1970, the Indian National Science Academy was named the "National Institute of Sciences of India", and its fellows bore the post-nominal "FNI".
The post-nominal became "FNA" in 1970 when the association adopted its present name.
പ്രഫുല്ല സമന്തര ഇംഗ്ലീഷ് വിലാസം https://ml.wikipedia.org/wiki/Prafulla_Samantara
ഒഡീഷയിൽ നിന്നുള്ള ഒരു ഇന്ത്യൻ പരിസ്ഥിതി പ്രവർത്തകനാണ് പ്രഫുല്ല സമന്തര (ജനനം 1952) .
നിയംഗിരി മലനിരകളിലെ ബോക്‌സൈറ്റ് ഖനനത്തിനുള്ള പദ്ധതികൾക്കെതിരെയുള്ള പ്രതിഷേധത്തിൽ ദംഗരിയ കാണ്ഡ തദ്ദേശവാസികളുടെ വക്താവായിരുന്നു അദ്ദേഹം.
2013ലെ സുപ്രീം കോടതി വിധി ഖനന പദ്ധതികൾ നിർത്തിവച്ചു.
2017-ൽ സാമന്തരയ്ക്ക് ഗോൾഡ്മാൻ പരിസ്ഥിതി പുരസ്കാരം ലഭിച്ചു.
ഗ്രന്ഥസൂചിക , Wikidata Q107562430 അവലംബം
പ്രഫുല്ല കർ ഇംഗ്ലീഷ് വിലാസം https://ml.wikipedia.org/wiki/Prafulla_kar
ഒഡീഷയിലെ ചലച്ചിത്ര സംഗീത സംവിധായകനും ഗായകനും ഗാന രചയിതാവുമാണ് പ്രഫുല്ല കർ (16 ഫെബ്രുവരി 1939 – 17 ഏപ്രിൽ 2022) .
2015 ൽ പത്മശ്രീ പുരസ്കാരം ലഭിച്ചു.
പുരസ്കാരങ്ങൾ പത്മശ്രീ (2015) അവലംബം ↑ Eminent Odia Singer Prafulla Kar Passes Away 83 ↑
പ്രഫുല്ല ചന്ദ്ര സെൻ ഗവൺമെൻ്റ് മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Prafulla_Chandra_Sen_Government_Medical_College_and_Hospital
2022-ൽ സ്ഥാപിതമായ പ്രഫുല്ല ചന്ദ്ര സെൻ ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ ( പിസിഎസ്ജിഎംസിഎച്ച് ), ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്.
പശ്ചിമ ബംഗാളിലെ ഹൂഗ്ലി ജില്ലയിലെ ആറാംബാഗ് നഗരത്തിലാണ് ഇത് സ്ഥിതി ചെയ്യുന്നത്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു.
കോളേജുമായി ബന്ധപ്പെട്ട ആശുപത്രി ഹൂഗ്ലി ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
2022 മുതൽ വാർഷിക ബിരുദ വിദ്യാർത്ഥികളുടെ എണ്ണം 100 ആണ്.
പ്രഫുല്ല ചന്ദ്ര സെൻ മെഡിക്കൽ കോളേജ് ആൻഡ് ഹോസ്പിറ്റൽ 100 എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
വെസ്റ്റ് ബംഗാൾ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്ന ഈ കോളേജ് നാഷണൽ മെഡിക്കൽ കമ്മീഷന്റെ അംഗീകാരമുള്ളതാണ്.
ഓമോ ക്ലാർക്ക് ഇംഗ്ലീഷ് വിലാസം https://ml.wikipedia.org/wiki/Ommo_Clark
നൈജീരിയൻ സോഫ്റ്റ്വെയർ ഡിസൈനർ, ടെക്പ്രീനിയർ, പബ്ലിക് സ്പീക്കർ, സിഇഒ, ഐബെസ് നൈജീരിയയുടെ സ്ഥാപക ഡയറക്ടർ എന്നീ നിലകളിൽ പ്രശസ്തയാണ് ഓമോ ക്ലാർക്ക്.
സോഫ്റ്റ്വെയർ ആപ്ലിക്കേഷനുകളും ഓൺലൈൻ പ്ലാറ്റ്ഫോമുകളും വികസിപ്പിച്ചുകൊണ്ട് വളർന്നുവരുന്നതും സേവനാനുകുല്യങ്ങൾ പരിമിതമായി മാത്രം ലഭിക്കുന്ന വിപണികളിലെ വാണിജ്യ ആവശ്യങ്ങൾ നിറവേറ്റുന്നതും സോഫ്റ്റ്വെയർ ഡെവലപ്മെൻറ് പ്രക്രിയകളെക്കുറിച്ച് സോഫ്റ്റ്വെയർ ഡെവലപ്പർമാരെ പരിശീലിപ്പിക്കുന്നതുമായ ഒരു തദ്ദേശീയ സാങ്കേതിക കമ്പനിയാണ് ഐബെസ് നൈജീരിയ.
കരകൗശലത്തൊഴിലാളികളെയും പ്രൊഫഷണൽ സേവന ദാതാക്കളെയും അവരുടെ അന്വേഷകരുമായി ബന്ധിപ്പിക്കുന്ന പ്ലാറ്റ്‌ഫോമായ ഹാൻഡി-ജാക്കിന്റെ നിർമ്മാതാവാണ് ഐബെസ്.
ബിസിനസ്സ് അഡ്മിനിസ്ട്രേഷനിൽ ബാച്ചിലേഴ്സുമായി (Hons) യുകെയിലെ ലണ്ടൻ ഗിൽഡ്‌ഹാൾ യൂണിവേഴ്‌സിറ്റിയിലെ പൂർവ്വ വിദ്യാർത്ഥിനിയാണ് ക്ലാർക്ക്.
യുകെയിലെ ബ്രൂനെൽ യൂണിവേഴ്‌സിറ്റിയിൽ നിന്ന് ഇൻഫർമേഷൻ സിസ്റ്റത്തിൽ എംഎസ്‌സി നേടിയിട്ടുണ്ട്.
ഓമ്മോയ്ക്ക് അന്താരാഷ്ട്ര വികസനത്തിൽ ഹ്രസ്വമായ ഒരു കരിയർ ഉണ്ടായിരുന്നു, അതിനുശേഷം യുകെയിലെ റിയൽ അസറ്റ് മാനേജ്‌മെന്റിൽ ഒരു ആപ്ലിക്കേഷൻ സപ്പോർട്ട് കൺസൾട്ടന്റായി ജോലി ചെയ്തു.
വർഷങ്ങൾക്കുശേഷം, ഇൻ‌വെസ്റ്റ്മെൻറ് ബാങ്കായ ലേമാൻ ബ്രദേഴ്‌സ് യുകെയിൽ ചേർന്നു.
മോർട്ട്ഗേജ് ക്യാപിറ്റൽ ഡിവിഷനിൽ ടീം ലീഡറായി ജോലി ചെയ്തു.
നാലുവർഷത്തിനുശേഷം, ലേമാൻ ബ്രദേഴ്‌സ് വിട്ട് ഐടി പ്രോജക്ട് മാനേജരായി ജോലി ചെയ്തശേഷം യുകെയിലെ ഐസ്‌ലാൻഡിക് ഇൻവെസ്റ്റ്‌മെന്റ് ബാങ്കിൽ ചേർന്നു.
2008-ൽ നൈജീരിയയിലേക്ക് മടങ്ങിയ അവർ ഒരു സോഫ്റ്റ്വെയർ സൊല്യൂഷൻസ് കമ്പനിയിൽ പ്രോജക്ട് ഡെലിവറി, സപ്പോർട്ട് എന്നിവയുടെ തലവനായി ജോലി ചെയ്തു.
ഇന്റർനാഷണൽ ഡവലപ്മെന്റ് കമ്പനിയിൽ ചീഫ് ഓപ്പറേറ്റിംഗ് ഓഫീസറായി (സിഒഒ) 2012-ൽ ചേർന്നു.
പ്രാദേശികമായി വികസിപ്പിച്ച സോഫ്റ്റ്വെയർ ആപ്ലിക്കേഷനുകൾ പ്രോത്സാഹിപ്പിക്കുന്നതിനും പ്രദർശിപ്പിക്കുന്നതിനുമായി 2013-ൽ, സ്വന്തമായി തദ്ദേശീയ സാങ്കേതിക കമ്പനിയായ ഐബെസ് നൈജീരിയ ആരംഭിക്കാൻ ഒമ്മോ തീരുമാനിച്ചു.
IBez സൃഷ്ടിച്ച ഉൽപ്പന്നങ്ങളിൽ ഇവ ഉൾപ്പെടുന്നു: ഹാൻഡി-ജാക്ക്സ്, ജീവനക്കാരുടെയും ബിസിനസ്സുകളുടെയും റഫറൻസിംഗിനായി അറ്റകുറ്റപ്പണികളുടെയും റിപ്പയർ കരകൗശലക്കാരുടെയും ഓൺലൈൻ ഡയറക്ടറി സ്കൂൾസ് നെറ്റ്‌വർക്ക് ഇന്റഗ്രേറ്റഡ് പ്രോഗ്രാം (SNIP) പ്രോജക്ട് മാനേജുമെന്റ് ഇൻഫർമേഷൻ സിസ്റ്റം (PMIS) ഹോട്ടൽ മോട്ടൽ സൊല്യൂഷൻ ലെറ്റ്സ് ഷെയർ എക്സ്ചേഞ്ച് ബിബിപി
ലാപ്‌ടോപ്പിൽ നിന്ന് ഓമോ തന്റെ ഐസിടി ബിസിനസ്സ് സംരംഭങ്ങൾ ആരംഭിച്ചു.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Tech Trends: The Internet And How It Affects You Pt.2 20/01/15
ഓമശ്ശേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Omassery
11°18′0″N 75°58′30″E ﻿ / ﻿ 11.30000°N 75.97500°E ﻿ / 11.30000; 75.97500 കോഴിക്കോട് ജില്ലയിലെ കിഴക്കൻ മലയോര മേഖലയിലെ പ്രധാന പ്പെട്ട ഒരു ഗ്രാമ പഞ്ചായത്താണ് ഓമശ്ശേരി ഗ്രാമപഞ്ചായത്ത് .
കോഴിക്കോട് നിന്നും 29  കി .
മി. ദൂരം.
കോഴിക്കോട് ജില്ലയിലെ, കോഴിക്കോട് താലൂക്കില്, കൊടുവള്ളി ബ്ളോക്കിലാണ് ഓമശ്ശേരി ഗ്രാമപഞ്ചായത്ത് സ്ഥിതി ചെയ്യുന്നത്.
ഭൂമിശാസ്‌ത്രം
ഉത്തര അക്ഷാംശം 11°18′0″ പൂർവ്വ രേഖാംശം 75°58′30″ ഓമശ്ശേരി സ്ഥിതിചെയ്യുന്നത്.
പുത്തൂര്, രാരോത്ത്, കൂടത്തായ്, നീലേശ്വരം എന്നീ വില്ലേജുകളിലായി വ്യാപിച്ചുകിടക്കുന്ന ഓമശ്ശേരി ഗ്രാമപഞ്ചായത്തിനു 25.46 ചതുരശ്രകിലോമീറ്റര് വിസ്തീര്ണ്ണമുണ്ട്.
2001 സെൻസസ് പ്രകാരം ഓമശ്ശേരി പഞ്ചായത്തിലെ ജനസംഖ്യ 25,420 ആണ് (പുരുഷന്മാർ -12511, സ്ത്രീകൾ - 12909).
മറ്റ് വിവരങ്ങൾ : ജന സാന്ദ്രത 998 കി.
മീ ² , പുരുഷ സ്ത്രീ അനുപാധം 1000:1032, സാക്ഷരത 88.05% അതിരുകൾ
ഈ പഞ്ചായത്തിന്റെ അതിരുകൾ വടക്കുഭാഗത്ത് താമരശ്ശേരി, കോടഞ്ചരി പഞ്ചായത്തുകളും, കിഴക്കുഭാഗത്ത് കോടഞ്ചരി, മുക്കം പഞ്ചായത്തുകളും, തെക്കുഭാഗത്ത് ചാത്തമംഗലം, മുക്കം പഞ്ചായത്തുകളും, പടിഞ്ഞാറുഭാഗത്ത് താമരശ്ശേരി, കൊടുവള്ളി പഞ്ചായത്തുകളുമാണ്.
പഞ്ചായത്തിന്റെ വടക്കുദിശയിലാണ് പശ്ചിമഘട്ട പർവ്വതനിരകളിൽ ഉൾപ്പെടുന്ന വയനാടൻ ചുരം സ്ഥിതി ചെയ്യുന്നത്.
സമീപ പ്രദേശങ്ങൾ
തിരുവമ്പാടി , മുക്കം , കട്ടാങ്ങൽ , കൊടുവള്ളി ,താമരശ്ശേരി , കൂടതായ്, വേനപ്പറ, നീലേശ്വരം, വെണ്ണക്കോട് , മലയമ്മ, കല്ലുരുട്ടി, മങ്ങാട്, പുത്തൂർ , മാനിപുരം.
1971-ലാണ് ഓമശ്ശേരി പഞ്ചായത്ത് രൂപംകൊണ്ടത്.
ഒൻപതാം ശതകത്തിൽ പണികഴിപ്പിച്ചതെന്ന് പറയപ്പെടുന്ന ചോക്കൂർ ക്ഷേത്രം ഈ പ്രദേശത്തിന്റെ ചരിത്രപൈതൃകത്തിനു തെളിവാണു.
പഴയ മദ്രാസ് സംസ്ഥാനത്തിന്റെ ഭാഗമായിരുന്ന കോഴിക്കോട് താലൂക്കിലെ ഒൻപതു ദേശങ്ങൾ ഉൾക്കൊള്ളുന്ന പ്രദേശമായിരുന്നു ഓമശ്ശേരി.
കോട്ടയം നാട്ടുരാജ്യത്തിന്റെ അധീനതയിലായിരുന്നു ഓമശ്ശേരി പ്രദേശത്തുള്ള പാതകൾ ടിപ്പുവിന്റെ സൈന്യം പടയോട്ടകാലത്ത് ഉപയോഗിഛിരുന്നതായി ചരിത്രസൂചനകളുണ്ട്.
പട്ടാളക്കാരുടെ യാത്ര സുഗമമാക്കുന്നതിനു പണിതതെന്ന് പറയപ്പെടുന്ന പാലത്തിന്റെ അവശിഷ്ടങ്ങൾ ഓമശ്ശേരി കൂടത്തായി പുഴയിൽ ഇന്നും കാണപ്പെടുന്നുണ്ട്.
ഗതാഗത സൗകര്യങ്ങൾ കോഴിക്കോട് നഗരത്തിൽ നിന്നും റോഡ് മാർഗ്ഗമായി 29 കിലോമീറ്റർ  സഞ്ചരിച്ചാൽ  ഓമശ്ശേരിയിൽ എത്തിച്ചേരാം.
കോഴിക്കോട് , മുക്കം , കൊടുവള്ളി , താമരശ്ശേരി , തിരുവമ്പാടി , കോടഞ്ചേരി എന്നിവിടങ്ങളിലേക്ക് ഓമശ്ശേരിയിൽ നിന്ന് ധാരാളം  ബസ് സർവ്വീസുകൾ ഉണ്ട്.
ഇവിടെ ഒരു സ്വകാര്യ ബസ് സ്റ്റാൻഡ്  ഉണ്ട്.
ഏറ്റവും അടുത്ത റെയിൽ‌വേ സ്റ്റേഷൻ : കോഴിക്കോട് റെയിൽ‌വേ സ്റ്റേഷൻ - 30 കിലോമീറ്റർ ഏറ്റവും അടുത്ത വിമാനത്താവളം: കോഴിക്കോട് അന്താരാഷ്ട്രവിമാനത്താവളം - 45 കിലോമീറ്റർ പഞ്ചായത്ത് ഭരണം
ഓമശ്ശേരി പഞ്ചായത്തിൽ പത്തൊൻപതു വാർഡുകൾ ഉണ്ട്.
പി. അബ്ദുൽ നാസർ ആണ്  നിലവിലെ പ്രസിഡണ്ട് .
പഞ്ചായത്ത് അംഗങ്ങളുടെ പേര് വിവരങ്ങൾ ചുവടെ 1)	കൂടത്തായി – ഷീജ എം
2) 3)	ചെമ്മരുതായ് –എം.
എം രാധാമണി ടീച്ചർ
4)	പെരുവില്ലി – രജിത
5) കോറോംന്തിരി - ഗംഗാധരൻ 6)	ഓമശ്ശേരി ഈസ്റ്റ്‌ - സി. എ.ആയിഷ ടീച്ചർ
7)	ഓമശ്ശേരി വെസ്റ്റ് – യു.കെ. ഫാത്തിമ അബു
8)അമ്പലക്കണ്ടി- യൂനുസ്
9)ആലുംന്തറ - അശോകൻ പുനത്തിൽ
10)	വെണ്ണക്കോട് – മൂസ നേടിയേടത്ത്
11)	നടമ്മൽ പൊയിൽ- ഒ. പി സുഹറ ടീച്ചർ
‌ 12)	കണിയാർ കണ്ടം – ഇബ്രാഹിം
13)	കൊളത്തക്കര - സൈനുദ്ധീൻ
മുൻ പഞ്ചായത്ത് പ്രസിഡന്റുമാർ കദീജ മുഹമ്മദ് പി.പി.സയ്യിദ് പുത്തംപുരയിൽ വി.സി.അഗസ്റ്റിൻ കെ.ബാലകൃഷ്ണൻ നായർ പി.പി.ആമിന പി.വി.അബ്ദുൾ റഹ്മാൻ പി.പി.മൊയ്ദിൻകുട്ടി മാസ്റ്റർ വി.ജെ.ചാക്കോ കെ.പി.സദാശിവൻ പ്രധാന വിദ്യാഭ്യാസ സ്ഥാപനങ്ങൾ പി സി ഉസ്താദ് സ്മാരക ഹിഫ്ള് കോളേജ്,പുതിയോത്ത് ഹയാത്തുൽ ഇസ്ലാം സെക്കണ്ടറി മദ്റസ- മാവുള്ളകുണ്ടം പി സി ഉസ്താദ് സ്മാരക വാഫി കോളേജ്,പുതിയോത്ത് അൽ ഇർഷാദ് വുമൺസ് കോളേജ്, തറോൽ അൽ ഇർഷാദ് സെൻട്രൽ സ്കൂൾ, തെച്ച്യാട് പ്ലസന്റ്റ് ഇംഗ്ലീഷ് സ്കൂൾ, ഓമശ്ശേരി ഹോളി ഫാമിലി ഹൈ സ്കൂൾ, വേനപ്പറ വാദി ഹുദ ഹൈസ്കൂൾ ഓമശ്ശേരി വിദ്യ പോഷിണി എൽ.പി. സ്കൂൾ ഓമശ്ശേരി അൽ ഇർഷാദ് പ്രൈമറി സ്കൂൾ, തറോൽ ആശുപത്രികൾ ശാന്തി ഹോസ്പിറ്റൽ ഓമശ്ശേരി കമ്മ്യൂണിറ്റി ഹെൽത്ത്‌ സെന്റെർ ഓമശ്ശേരി സർക്കാർ ആയുർവേദ ഡിസ്പെന്സറി (കൂടതായ് ബസാർ) സർക്കാർ  മൃഗാശുപത്രി താജ് യുനാനി ക്ലിനിക്‌ ഓമശ്ശേരി സിമിലിയ ഹോമിയോ ക്ലിനിക്‌ ഓമശ്ശേരി ബാങ്കുകൾ സ്റ്റേറ്റ് ബാങ്ക് ഓഫ് ഇന്ത്യ സൌത്ത് മലബാർ ഗ്രാമീൺ ബാങ്ക് ഓമശ്ശേരി സർവീസ് സഹകരണ ബാങ്ക് മണപ്പുറം ഫിനാൻസ് മുത്തൂറ്റ് ഫിൻകോർപ് ഫെഡറൽ ബാങ്ക് എ.ടി.എം സ്റ്റേറ്റ് ബാങ്ക് ഓഫ് ഇന്ത്യ എ.ടി.എം സർക്കാർ സ്ഥാപനങ്ങൾ ഓമശ്ശേരി ഗ്രാമ പഞ്ചായത്ത് ഓഫീസ്, ഫോൺ : 0495-2281253 സബ് പോസ്റ്റ് ഓഫീസ് ഓമശ്ശേരി ഫോൺ : 0495-2281180 വിദ്യുച്ഛക്തി ബോർഡ് സെക്ഷൻ ഓഫീസ് ഓമശ്ശേരി ഫോൺ : 0495-2283635 ടെലിഫോൺ എക്സ്ചെയ്ഞ്ച് ഓമശ്ശേരി ഫോൺ : 0495-2281398,2281400 കൃഷി ഭവൻ ഓമശ്ശേരി ഫോൺ : 0495-2287674 വിലേജ് ഓഫീസ് പുത്തൂർ ഓമശ്ശേരി അക്ഷയ സെൻറർ ഓമശ്ശേരി ഫോൺ : 0495-2283641 സാംസ്കാരിക നിലയങ്ങൾ ന്യൂവോയ്സ്ർ ആട്സ് ആൻഡ് സ്പോർട്സ് ക്ലബ്ബ് ശംസുൽ ഉലമ ഇസ്ലാമിക്ക് സെന്റർ,ഓമശ്ശേരി സമീക്ഷ ഗ്രന്ഥാലയം ഓമശ്ശേരി രചന ലൈബ്രറി റീഡിംഗ് റൂം,ജാറംകണ്ടി ആരാധനാലയങ്ങൾ ജാറംകണ്ടി മഖാം ശരീഫ്,ജാറംകണ്ടി ഗസ്സാലി ജുമാ മസ്ജിദ്- മാവുള്ളകുണ്ടം.
ചോലക്കൽ ജുമാ മസ്ജിദ്, ഓമശ്ശേരി അൻവാറുൽ ഇസ്ലാം മസ്ജിദ്, ഓമശ്ശേരി സലഫി മസ്ജിദ്,മുക്കം റോഡ്, ഓമശ്ശേരി രായരുകണ്ടി സുന്നി മസ്ജിദ്, ഓമശ്ശേരി കുലികപ്ര ശിവക്ഷേത്രം.
കുലികപ്ര.
അമ്പലത്തിങ്ങൽ മങ്ങാട് സുബ്രമണ്യ ക്ഷേത്രം പഴേടത്ത് ശിവ ക്ഷേത്രം ചോക്കുർ ശ്രീ രാമ ക്ഷേത്രം ഹോളി ഫാമിലി ചർച്ച്, വേനപ്പാറ നടുകിൽ ശിവ ക്ഷേത്രം സന്നദ്ധ സേവന  സംഘടനകൾ സഹചാരി സെന്റർ (SKSSF),ഓമശ്ശേരി സേവന  ചരിടബെൽ സൊസൈറ്റി , ഓമശ്ശേരി ശിഹാബ് തങ്ങൾ മെമോറിയൽ ട്രസ്ട് (എസ്.എം.സി.ടി ), ഓമശ്ശേരി വിഖായ,ഓമശ്ശേരി സിനർജി ഓമശ്ശേരി കാരുണ്യം , ഓമശ്ശേരി പയിൻ ആന്ഡ് പാലിയറ്റിവ് കെയർ ക്ലിനിക് അവലംബം Omassery എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓമിന്റെ നിയമം ഇംഗ്ലീഷ് വിലാസം https://ml.wikipedia.org/wiki/Ohm%27s_law
ഭൗതിക സാഹചര്യങ്ങളെല്ലാം ( താപനില , മർദ്ദം മുതലായവ) സ്ഥിരമായിരുന്നാൽ ഒരു ചാലകത്തിലൂടെ പ്രവഹിക്കുന്ന വൈദ്യുത ധാര (ആംഗലേയം: Electric current), അതിൽ ചെലുത്തുന്ന പൊട്ടൻഷ്യൽ വ്യതിയാനത്തിന് നേർ അനുപാതത്തിലായിരിക്കും.
ഇതാണ് ഓം നിയമം.
ഗണിതശാസ്ത്രരീതിയിൽ ഈ നിയമത്തെ താഴെക്കാണിച്ചിരിക്കുന്ന രീതിയിൽ എഴുതാം I = V R {\displaystyle I={\frac {V}{R}}}
ഇവിടെ I എന്നത് ധാരയും V എന്നത് പൊട്ടൻഷ്യൽ വ്യതിയാനവും R അനുപാത സ്ഥിരാങ്കവുമാണ്.
ഈ സ്ഥിരാങ്കത്തെയാണ് പ്രസ്തുത പരിപഥത്തിന്റെ (circuit) പ്രതിരോധം എന്നു പറയുന്നത്.
V എന്ന ഒരു വോൾട്ടതയുടെ ഉറവിടം, I അളവ് ധാര R എന്ന പ്രതിരോധത്തിലൂടെ കടത്തി വിടുകയാണെങ്കിൽ, ഓമിന്റെ നിയമം അനുസരിച്ച് V = IR ആണ് എന്നു പറയാം.
മനുഷ്യ ശരീരത്തിന്റെ്റെ പ്രതിരോധം 9000 ഓം ഉം, കുറഞ്ഞ പ്രതിരോധം 500 ഉം ആണ്.
മനുഷ്യ ശരീരത്തിലെ പുറം തൊലിയാണ് പ്രധാന ഉപാധി.
മനുഷ്യ ശരീരത്തിന്റെ ആന്തരീകാവയവങ്ങളുടെ പ്രതിരോധം 200 ഓമിനും 800 ഓമിനും ഇടയിലാണ്.
തൊലി നനഞ്ഞതോ വിയർക്കുന്നതോ ആയ അവസരത്തിൽ പ്രതിരോധം വളരെ കുറവായിരിക്കും.
ഇൻഡ്യയിലെ വൈദ്യുത വിതരണം 230 വോർട്ട്സ് എ.സിയിലും 50 ഹെർട്സ് ഫ്രീക്വൻസിയിലുമാണ്.
ശരീരത്തിന്റെ പ്രതിരോധം വോൾട്ടേജിന്റെ വിപരീത അനുപാതത്തിലാണ്.
അതായത് താഴ്ന്ന വോൾട്ടേജിൽ പ്രതിരോധം കൂടുതലും ഉയർന്ന വോൾട്ടേജിൽ ശരീരത്തിന്റെ പ്രതിരോധം കുറവുമാണ്.
ശരീരത്തിൽ കൂടി ഒഴുകുന്ന കറന്റിന്റെ അളവ് പ്രതിരോധത്തെയും വോൾട്ടേജുമായും ബന്ധപ്പെട്ടിരിക്കുന്നു.
മനുഷ്യ ശരീരത്തിലേൽക്കുന്ന ഷോക്ക്, കറന്റിന്റെ ആവൃത്തി ഹൃദയത്തിന്റെ പ്രവർത്തനത്തെ ബാധിക്കും.
പൊട്ടൻഷ്യൽ വ്യതിയാനത്തിന് വോൾട്ടതാ നഷ്ടം (voltage drop) എന്നും പറയാറുണ്ട്.
പൊട്ടൻഷ്യൽ വ്യതിയാനത്തെ സൂചിപ്പിക്കാൻ V ക്ക് പകരം E,U എന്നീ സംജ്ഞകൾ ചിലപ്പോൾ ഉപയോഗിക്കാറുണ്ട്.
ധാരയുടെ എസ്.ഐ. ഏകകം ആമ്പിയറും (ആംഗലേയം: ampere), പൊട്ടൻഷ്യൽ വ്യതിയാനത്തിന്റേത് വോൾട്ടും (ആംഗലേയം: volt), പ്രതിരോധത്തിന്റേത് ഓം (ആംഗലേയം: ohm) ആണ്.
ഒരു ഓം എന്നത് ഒരു വോൾട്ട് പ്രതി ആമ്പിയർ (one volt per ampere) ആണ്.
1826 ൽ ജോർജ് സൈമൺ ഓം എന്ന ശാസ്ത്രജ്ഞനാണ് പ്രശസ്തമായ ഈ നിയമം പ്രസിദ്ധപ്പെടുത്തിയത്.
ഓമിന്റെ നിയമം ഒരു താരതമ്യം ( Hydraulic analogy ) വോൾട്ടേജ് ↔ മർദം പൈപ്പ് ↔ കേബിൾ ജല പ്രവാഹം ↔ കറന്റ്‌ ലിറ്റർ/സെക്കന്റ്‌ ↔ ആമ്പിയർ പസ്കാൽ ↔ വോൾട്ട്
ഉയരത്തിൽ ശേഖരിച്ചു വെച്ച ടാങ്കിൽ  നിന്നും പൈപ്പ്  വഴി വെള്ളം വരുന്നത് പോലെ ആണ് ഉയർന്ന വോൾട്ടേജ് നിന്നും കുറഞ്ഞ വോൾട്ടേജ് ലേക്ക്  കേബിൾ വഴി കറന്റ്‌ പ്രവഹിക്കുന്നു.
പരിപഥ വിശകലനം ( Circuit analysis ) I = V R or V = I R or R = V I .
{\displaystyle I={\frac {V}{R}}\quad {\text{or}}\quad V=IR\quad {\text{or}}\quad R={\frac {V}{I}}.
or all three are quoted, or derived from a proportional form, or even just the two that do not correspond to Ohm's original statement may sometimes be given.
ഓമൻഹോട്ടപ്പ് ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Amenhotep_I
ഈജിപ്റ്റിൽ പതിനെട്ടാം നൂറ്റാണ്ടിലെ രണ്ടാമത്തെ ഫറവോയാണ് ഓമൻഹോട്ടപ്പ് ഒന്നാമൻ .
ബി.സി 1526 മുതൽ 1506 വരെയായിരുന്നു അദ്ദേഹത്തിന്റെ ഭരണകാലം.
അഹ്മോസ് ഒന്നാമന്റെ പുത്രനായാണ് ഇദ്ദേഹത്തിന്റെ ജനനം.
ഇരുപത്തൊന്ന് കൊല്ലത്തോളം ഇദ്ദേഹം ഈജിപ്ത് ഭരിച്ചു.
അവലംബം ↑ Manetho - translated by W.G. Waddell, Loeb Classical Library, 1940, p.109 ↑ Clayton, p.100.
ഓമാനൂർ ഇംഗ്ലീഷ് വിലാസം https://ml.wikipedia.org/wiki/Omanoor ഈ ലേഖനം ഒരു അനാഥലേഖനമാണ് .
(2008 ഡിസംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
11°13′0″N 75°58′0″E ﻿ / ﻿ 11.21667°N 75.96667°E ﻿ / 11.21667; 75.96667 മലപ്പുറം ജില്ലയിലെ ഏറനാട് താലൂക്കിൽ ചീക്കോട് ഗ്രാമപഞ്ചായത്തിലെ ഒരു ഗ്രാമമാണു ഓമാനൂർ (Omanoor) .
കൊണ്ടോട്ടിയിൽ നിന്നും 9 കി.
മാറി എടവണ്ണപ്പാറക്ക്  3 കി.
മീ അടുത്തായി ആണ് ഓമാനൂർ സ്ഥിതി ചെയ്യുന്നത്.
ചരിത്രത്തിൽ
ചരിത്ര പ്രസിദ്ധമായ ഓമാനൂർ ഷുഹതാക്കളുടെ നാട്
https://islamonweb.net/ml/31-May-2017-351 വിദ്യാഭ്യാസ സ്ഥാപനങ്ങൾ ജി.വി.എച്ച്.എസ് .
എസ് ഓമാനൂർ, യു.എ.എച്ച്.എം യു.പി സ്കൂൾ, എ.എം.എൽ.പി സ്കൂൾ നൈസ് ഇംഗ്ലീഷ് മീഡിയം സ്കൂൾ ക്രസന്റ് ഇംഗ്ലീഷ് മീഡിയം എൽ.പി സ്കൂൾ ഒമാനൂർ ശുഹദാ ഇസ്ലാമിക് സെന്റര് ശുഹദാ ഇസ്ലാമിക് കോപ്ലക്സ് മിസ്രിയ വിമൻസ് കോളേജ് മറ്റു പ്രധാന സ്ഥാപനങ്ങൾ ചീക്കോട് വില്ലേജ് ഓഫീസ് കമ്യൂണിറ്റി ഹെൽത്ത് സെന്റർ സർക്കാർ ഹോമിയോ ഡിസ്പൻസറി സർക്കാർ വെറ്ററിനറി ഹോസ്പിറ്റൽ അക്ഷയ കോമൺ സർവീസ് സെന്റർ പുറത്തേക്കുള്ള കണ്ണികൾ
ഓയിഗെൻ കാൾ ഡുഹ്റിങ് ഇംഗ്ലീഷ് വിലാസം https://ml.wikipedia.org/wiki/Eugen_D%C3%BChring ഓയിഗെൻ കാൾ ഡുഹ്റിങ്
ഓയിഗെൻ കാൾ ഡുഹ്റിങ് (12 ജനുവരി 1833 – 21 സെപ്റ്റംബർ 1921) ജർമൻ തത്ത്വചിന്തകനും രാഷ്ട്രീയ -സാമ്പത്തിക ശാസ്ത്രജ്ഞനുമായിരുന്നു .
1833-ൽ ബെർലിനിൽ ജനിച്ചു .
1856 മുതൽ 1859 വരെയുള്ള കാലയളവിൽ ബെർലിനിൽ നിയമജ്ഞനായി പ്രവർത്തിച്ചു.
തത്ത്വശാസ്ത്ര പഠനം
എന്നാൽ നേത്ര രോഗം മൂലം അദ്ദേഹത്തിന് നിയമ രംഗം ഉപേക്ഷിക്കേണ്ടിവന്നു.
1861-ൽ ബർലിൻ സർവകലാശാലയിൽ നിന്നും ഇദ്ദേഹത്തിനു തത്ത്വശാസ്ത്രത്തിൽ ദെ ടെംപോർ, സ്പേഷ്യാ, കോസാലിറ്റേറ്റ് അറ്റ്ക് ദെ അനാലിസിസ് ഇൻഫിനിറ്റ്സിമാലിസ് ലോജിക (De Jempore, Spatio, Causalitate atque de anlysis Infinitesimalic Logica) എന്ന പ്രബന്ധത്തെ ആധാരമാക്കി ഡോക്ടറേറ്റ് ലഭിച്ചു.
1863-ൽ യൂണിവേഴ്സിറ്റിയിൽ അധ്യാപകനായെങ്കിലും 1877-ൽ പിരിച്ചുവിടപ്പെട്ടു.
പിന്നീട് ഇദ്ദേഹം ഔദ്യോഗിക പദവികളൊന്നും സ്വീകരിച്ചില്ല.
മതം , സൈനികവൽക്കരണം, മാർക്സിസം , ബിസ്മാർക്ക് സ്റ്റേറ്റ് സർവകലാശാലകൾ തുടങ്ങിയ സമകാലിക പ്രശ്നങ്ങളെ നിശിതമായി വിമർശിച്ചു കൊണ്ട് നിരവധി ലേഖനങ്ങൾ പ്രസിദ്ധപ്പെടുത്തി.
ഇദ്ദേഹത്തിന്റെ ഏതാനും ശിഷ്യന്മാർ ചേർന്ന് പെർസണാലിസ്റ്റ് ഉൺഡ് ഇമാൻസിപാറ്റൊർ (Personalist und emanzipator) എന്ന ഒരു പ്രസിദ്ധീകരണം ആരംഭിച്ചു.
മുഖ്യമായും ഡ്യുഹ്റിങ്ങിന്റെ ലേഖനങ്ങൾക്കു വേണ്ടിയുള്ള പ്രസിദ്ധീകരണമായിരുന്നു അത്.
മാറി വന്ന വീക്ഷണം
ആരംഭത്തിൽ ഡ്യുഹ്റിങ് കാന്റിയൻ വീക്ഷണങ്ങളാണ് പുലർത്തിയിരുന്നത്.
എന്നാൽ പിന്നീട് ഇതിൽ ചില മാറ്റങ്ങൾ വരുത്തി.
ശാസ്ത്രീയ സിദ്ധാന്തങ്ങളും നാമമാത്ര സിദ്ധാന്തങ്ങളും തമ്മിലുള്ള (ഫിനോമിന-നോമിന) വ്യത്യാസവും, മനസ് യാഥാർഥ്യത്തെ കാണുന്നില്ല എന്ന തത്ത്വവും ഇദ്ദേഹം നിഷേധിച്ചു.
ആത്മീയ വാദത്തെയും പ്രകൃത്യതീത ശക്തികളെ കുറിച്ചുള്ള വിശ്വാസത്തെയും നിശിതമായി വിമർശിച്ചിരുന്നു.
എങ്കിലും ഇദ്ദേഹത്തിന്റെ സിദ്ധാന്തങ്ങൾക്കും ആത്മീയ വാദത്തിനും തമ്മിൽ സാമ്യമുണ്ടായിരുന്നു.
ഇദ്ദേഹത്തിന്റെ അഭിപ്രായത്തിൽ തത്ത്വശാസ്ത്രം യാഥാർഥ്യത്തിന്റെ വിശദമായ ഒരു വിവരണമാണ് നൽകേണ്ടത്.
ക്രിയാത്മകവും യുക്ത്യധിഷ്ഠിതവുമായ ഭാവനയുടെ സഹായത്താൽ യാഥാർഥ്യത്തെ പൂർണമായി മനസ്സിലാക്കുവാൻ സാധിക്കുന്നു.
ഷോപെൻഹോവർ (Schopenhauer) ഫോയർബാക് (Feuerbach) കോംതെ (Comte) എന്നിവരുടെ സിദ്ധാന്തങ്ങളെയും പരിശ്രമങ്ങളെയും ഡ്യുഹ്റിങ് പ്രകീർത്തിച്ചു.
ഡുഹ്റിങിന്റെ സിദ്ധാന്തങ്ങൾ
പ്രപഞ്ചത്തിൽ അനിശ്ചിതമായി ഒന്നുമില്ല എന്ന് ഇദ്ദേഹം പറഞ്ഞു.
പ്രാകൃതവും പ്രാഥമികവുമായ ജീവന്റെ തുടുപ്പിൽ നിന്നും പരിണാമം മുഖേന വ്യത്യസ്ത ജീവജാലങ്ങൾ ഉണ്ടായി.
കാലം കഴിയും തോറും പുതിയ ജീവജാലങ്ങൾ രൂപം കൊള്ളുവാൻ സാധ്യതയുണ്ട്.
പുതുമ ഏതു രീതിയിലാണ് രൂപം കൊള്ളുന്നത് എന്ന് വിവരിക്കാൻ തത്ത്വചിന്തകനും സാധിക്കുന്നില്ല.
ഭാവി പ്രവചിക്കുവാനും അവൻ അശക്തനാണ്.
അചേതനമായ പ്രവർത്തനങ്ങളിൽ നിന്നും തികച്ചും വ്യത്യസ്തമാണ് ബോധപ്രവർത്തനങ്ങൾ (Consciousness) ദ്രവ്യവും ഭൗതിക ശക്തികളും മാത്രമുള്ള ലോകമല്ല , മറിച്ച് ജീവനും തുടിപ്പും ഉള്ള ഒരു ലോകമാണ് ബോധത്തിന്റെ വിഷയം എന്നിവയായിരുന്നു ഡുഹ്റിങിന്റെ സിദ്ധാന്തങ്ങൾ.
മതത്തിനോടുള്ള ശക്തമായ എതിർപ്പ്
മതത്തെ ഡ്യുഹ്റിങ് ശക്തിയായി എതിർത്തു.
ഭ്രാന്തൻ വിശ്വാസങ്ങളുടെ തൊട്ടിലാണ് മതം എന്ന് ഇദ്ദേഹം പരസ്യമായി പ്രസ്താവിച്ചു.
നാം ജീവിക്കുന്ന ലോകത്തിൽ തന്നെയാണ് നമ്മുടെ ആനന്ദവും മൂല്യങ്ങളും കണ്ടെത്തേണ്ടത്.
ഈ ലോകത്തിനുപരിയായി മറ്റൊരു ലോകമുണ്ടെന്ന വിശ്വാസം യഥാർഥ ആനന്ദം കണ്ടെത്തുന്നതിന് വിലങ്ങു തടിയാകുന്നു.
ഡാർവിന്റെ പരിണാമ സിദ്ധാന്തത്തെ ഇദ്ദേഹം നിരാകരിച്ചു.
ഇദ്ദേഹത്തിന്റെ അഭിപ്രായത്തിൽ പത്തൊമ്പതാം നൂറ്റാണ്ടിലെ ശാസ്ത്രവും മതത്തെപ്പോലെ അന്ധവിശ്വാസങ്ങളുടേയും നിസ്സംഗതയുടേയും മറ്റും കലവറയായിരുന്നു.
ധാർമികതയുടേയും സദാചാരത്തിന്റേയും അടിത്തറ പാകുന്നത് സഹതാപമാണെന്ന് ഇദ്ദേഹം വിശ്വസിച്ചു.